Notum sit omnibus Canonicos Sancti Stephani Diuionis plenarium habere usagium in nemore de Marmeth; set cum Templarii quorum ipsum est nemus, incertum haberent utrum predicti Canonici tam quercus quam alia habere deberent, in unum cum Canonicis conuenientes et de ueritate diligenter inquirentes, cognouerunt ipsos Canonicos in dicto iam nemore uiuum sic et mortuum uniuersaliter habere, excepto quod si Templales ipsum nemus in defensum ponerent, et ipsi et homines alii ab usagio eius abstinerent, Canonicique quercus uiuos non acciperent; cetera uero prout uellent, tollerent. De cetero, cum tempus et locus fuerit, ius suum requirere non tardabunt Canonici. Factum fuit hoc in presentia donni Arueii Abbatis et Guidonis Rufi et Canonici et Henrici de Chenaues et Willelmi de Oriul.